A. PÕLLUMAJANDUSALASED ÕIGUSAKTID

1. 31966 R 0136: nõukogu määrus nr 136/66/EMÜ, 22. september 1966, rasva- ja õlituru ühise korralduse kehtestamise kohta (EÜT P 172, 30.9.1966, lk 3025); viimati muudetud järgmise aktiga:

- 32001 R 1513: nõukogu määrus (EÜ) nr 1513/2001, 23.7.2001 (EÜT L 201, 26.7.2001, lk 4).

Erandina määruse nr 136/66/EMÜ artiklist 33 võib Sloveenia anda viie ühinemisjärgse aasta jooksul riigiabi õlikõrvitsate tootmiseks, kohaldades selleks järgmist alanemismäära: 100 % esimesel kolmel aastal, 80 % neljandal aastal, 50 % viiendal aastal.

Sloveenia esitab riigiabimeetme kohaldamise kohta komisjonile igal aastal aruande, kus on näidatud abi vorm ja summad.

2. 31999 R 1493: nõukogu määrus (EÜ) nr 1493/1999, 17. mai 1999, veinituru ühise korralduse kohta (EÜT L 179, 14.7.1999, lk 1); viimati muudetud järgmise aktiga:

- 32001 R 2585: nõukogu määrus (EÜ) nr 2585/2001, 19.12.2001 (EÜT L 345, 29.12.2001, lk 10).

a) Erandina määruse (EÜ) nr 1493/1999 V lisa C osa lõike 2 punktist e ja VI lisa E osa lõike 3 punktist e võib Primorska veinikasvatuspiirkonnas teha kolmeks järjestikuseks veiniaastaks (2004/2005, 2005/2006 ja 2006/2007) erandi seoses väikseima naturaalse alkoholisisaldusega (mahuprotsentides), mis on vööndis CII kehtestatud lauaveinile ja mpv-kvaliteetveinile, kui ilmastikuolud või viinapuude kasvutingimused on erakordselt ebasoodsad ja teevad võimatuks saavutada vööndi CII jaoks nõutav väikseim naturaalne alkoholisisaldus. Samas ei või väikseim naturaalne alkoholisisaldus olla madalam sellest, mis on nõutav lauaveinide ja mpv-kvaliteetveinide jaoks vööndis CIa.

b) Sloveenia peab hiljemalt kolm kuud enne kolmanda veiniaasta (2006/2007) lõppu esitama komisjonile üksikasjaliku aruande Primorska piirkonnas kasutatud viinapuudelt saadud saagi väikseima naturaalse alkoholisisalduse kohta. Selle aruande põhjal otsustab komisjon enne 2006/2007 veiniaasta lõppu, kas Primorska viinamarjakasvatuspiirkond on valmis täitma vööndile CII kehtestatud nõuet väikseima naturaalse alkoholisisalduse kohta, ning võtab vajaduse korral asjakohaseid meetmeid.

c) Komisjon võib laiendada punktis a ettenähtud korda kahele järgnevale veiniaastale, seda eelkõige juhul, kui ajavahemik ei olnud piisav vööndi CII nõuetele vastavuse kohta esindavate andmete saamiseks.

d) Komisjon annab Teran PTP Krasi kohta erihinnangu seoses sellega, kas ala, kuhu on istutatud taimed Teran PTP Krasi tootmiseks, on valmis vastama vööndi CII nõuetele väikseima naturaalse alkoholisisalduse kohta, milleks on 9,5 mahuprotsenti.

e) Sloveenia peab hiljemalt kolm kuud enne kolmanda veiniaasta (2006/2007) lõppu esitama komisjonile üksikasjaliku aruande nende viinapuude saagi väikseima naturaalse alkoholisisalduse kohta, mida kasutatakse Teran PTP Krasi tootmiseks. Selle aruande põhjal otsustab komisjon enne üleminekuperioodi lõppu, kas Teran PTP Kras on valmis täitma vööndile CII kehtestatud nõuet väikseima naturaalse alkoholisisalduse kohta, võttes vajaduse korral asjakohaseid meetmeid.

f) Komisjon kohaldab Sloveenia Vabariigi Primorska veinikasvatuspiirkonna viinamarjaistanduste ümberkorraldamiseks antava abi suhtes objektiivseid kriteeriume, mis on ettenähtud määruse (EÜ) nr 1493/1999 artiklis 14, võttes arvesse konkreetset olukorda ja vajadusi. Sloveenia saab kasutada ümberkorraldamiseks antavat abi alates veiniaastast 2004—2005 ning edaspidi.

--------------------------------------------------